Tidligere:
Charles "Lucky" Luciano har udviklet sig fra tyv -
- til USA's mest mægtige mafiaboss.
Han blev deporteret til Italien af de amerikanske myndigheder -
- men udøvede alligevel sin magt i USA.
Mere heroin.
Da pengene strømmer ind -
- investerer han i "Bugsy" Siegels vision af Las Vegas.
Jeg ser besøgende, hoteller, kasinoer og penge.
Mange penge.
Men planen giver bagslag.
Det er skidt, Meyer. Der mangler mange penge.
Siegel må betale den ultimative pris.
Efter hans død -
- dukker en anden trussel op blandt Lucianos inderkreds.
Du holder mig nede.
Hvordan føles det ikke at kunne tage til New York?
Den vanærede Vito Genovese kæmper for at genvinde magten.
Han bryder med Luciano og samarbejder med en underboss ...
- Hvad venter du på? - Rette mulighed.
... for at overtage kontrollen over mafiaen.
BROOKLYN DEN 19. APRIL 1951
Nej! Lad være!
- Gør det ikke! - Gå.
Nej! Hør på mig!
I april 1951 bliver Vincent Mangano -
- som er én af de fem familiers overhoveder, myrdet.
For første gang, siden Kommissionen blev dannet 20 år tidligere -
- af Charles "Lucky" Luciano, fjernes en mafiaboss med vold.
Mordet på Mangano blev beordret af underbossen Albert Anastasia -
- så han kunne overtage kontrollen over familien.
Kommissionen blev dannet for at beskytte hver familie -
- så de ville få en vis respekt og kontrol.
Og det fungerede et stykke tid. Men alle ville rykke opad.
6500 km derfra befandt "Lucky" Luciano sig i eksil i Italien -
- og måtte se på, mens hans forbryderimperium endte i kaos -
- da gangstere sloges om magten.
Uden håb om at vende tilbage til USA -
- må Luciano stole på, at Meyer Lansky -
- og stedfortrædende chef for Luciano-familien, Frank Costello -
- holder sammen på foretagendet.
Præcis det, jeg siger, skal føres til protokols.
Men efter Costellos katastrofale vidnesbyrd over for senatet -
- begynder de øvrige familier at se ham som svag.
Vito Genovese samarbejder med Carlo Gambino -
- for at genvinde positionen som Luciano-familiens overhoved.
Genovese var misundelig efter hjemkomsten til USA.
Han mente, at han var blevet snydt -
- og ikke fået sin andel fra Costello. Han vil være boss.
Med Genovese ude efter hans plads -
- begynder Frank Costello at bukke under for presset.
Det værste inden for mafiaen var at blive dræbt af sine egne.
Alt dette bærer man rundt på.
Man klarer kun en vis belastning, før man knækker.
Jeg kan ikke tale med nogen.
- Jeg burde ikke engang tale med dig. - Fortsæt.
Jeg skal konstant kigge mig over skulderen.
- Hvorfor skal du det? - Jeg ender med at blive skudt.
Hvad skal jeg gøre? Fortæl mig, hvad jeg skal gøre.
At gå til psykiater ville opfattes som svaghed.
Skulle en gangster gå til psykiater?
Det er som at bede om at blive myrdet.
Costello kan ikke hemmeligholde besøgene særligt længe.
- Det har været hårdt, Frank. - Det ved jeg.
- Vi knokler løs. - Det gør jeg også.
Det er ikke, hvad vi har hørt.
Ingen betvivler din autoritet, Frank. Men en psykiater?
I gør for stort nummer ud af det.
Jeg gør, hvad jeg er nødt til for at lede familien.
Gør, hvad du skal, Frank. Men husk, at vi også gør det.
- Hallo? - Jeg har brug for hjælp. Moretti.
Hvad? Hvad sker der, Frank?
Moretti hjalp altid "Lucky" og stoppede ikke for noget.
- Fortæl, hvad der foregår. - Det ved jeg ikke.
Jeg venter ikke på at finde ud af det.
Jeg ringer.
For at beskytte sig selv hyrede Costello Willie Moretti.
En gangster fra New Jersey med stærke bånd til Luciano-familien.
Med en hær på 60 håndlangere -
- beskytter Moretti og hans mænd Costello døgnet rundt.
De garanterer, at et mord på Costello var næsten umuligt.
Vito Genovese og hans allierede, Manganos underboss Gambino -
- mødes i hemmelighed for at diskutere strategi.
For at få fat i Costello må de udrydde hans livvagter.
Hvorfor beskytter Moretti pludselig Frank Costello?
På grund af mig.
Hvis vi vil være bosser -
- så må vi have Kommissionens godkendelse.
- Frank er med i Kommissionen. - Det er stadig Lucianos familie.
- Skulle "Lucky" lytte til mig? - Nej. Men måske lytter han til mig.
Gambino ved, at hvis han vil slå til mod Moretti -
- så må han overbevise Luciano om, at mafiaen er bedre uden ham.
Han tror, at han ved, hvordan det skal gøres.
I månedsvis har Moretti opført sig underligt -
- og talt for åbent om mafiaens virksomhed.
Mange tror, at hans hjerne påvirkes af virkningerne af syfilis.
NAPOLI I ITALIEN
- Vi må tale om Moretti. - Så gør det.
Han er ikke rask.
Han har snakket med politi og politikere. Han er skør.
- Få ham til en læge. - Det er for sent.
- Det ville være et medlidenhedsdrab. - Drab?
Dræb ikke Moretti. Han er en god ven og en anstændig mand.
- Det er én ting at dø af syfilis. - Nogen må træffe en svær beslutning.
Med Moretti og Costello, forhørene og medierne -
- går virksomheden i vasken. Frank gør ikke noget ved det.
Har du også problemer med Costello?
Ikke kun mig. Alle. Hele Kommissionen.
Carlo, jeg er Kommissionen.
- Charlie ... - Nej. Svaret er nej.
I 1951 er Carlo Gambino og Vito Genovese målrettet på -
- at overtage magten i underverdenen.
For at komme opad er næste skridt at eliminere Willie Moretti -
- noget, som Luciano nægter at gå med til.
Nu må de beslutte, om de skal tage chancen -
- og gå imod Lucianos ordrer -
- og dræbe Lucianos boss' beskytter, Frank Costello.
DEN 4. OKTOBER 1951
Efter at Gambino og Genovese trodser Luciano og dræber Moretti -
- frygter Lucianos rådgiver Meyer Lansky -
- at Luciano-familiens skæbne står på spil.
Han møder Kommissionsmedlem Joe Bonanno.
Mordet på Mangano overraskede os lige så meget. Jeg vidste intet.
Og Willie Moretti? Du vidste, han beskyttede Frank.
Du vidste, Charlie sagde nej. Du vidste, at alle vidste det.
Moretti blev skør af syfilis. Han var til fare for os alle.
Så ... du tager altså Vitos parti?
Vito gør det, som han skal gøre.
Og mange mener, at Frank ikke længere er i stand til at lede.
Og Charlie?
Manden, der gjorde dig til boss.
Som lod dig leve.
Har du glemt det? Han sagde nej til mordet på Moretti.
Han er i Italien, Meyer. Og han kommer aldrig tilbage.
En af grundene til Meyer Lanskys succes var -
- hvor sært det end må lyde, at han var ærlig.
En ærlig skurk.
- Hallo? - Det ser skidt ud, Charlie.
Bonanno støtter Vito. Det gør resten af dem også.
De mener, det er uundgåeligt og vil ikke stå i vejen for ham.
Jeg beklager. Jeg ved ikke, hvad jeg kan gøre.
Med Lucianos indflydelse mindsket i New York -
- tror Gambino at tiden er inde til at tage sig af Costello.
Men først skal han overbevise Genovese om, at øjeblikket er kommet.
Hvad sker der med Frank? Han er ved at miste grebet, Carlo.
Vi må gøre det snart. Vi må tage os af Costello.
Frank er ved at krakelere. Vi har intet valg.
For Genovese indebærer gennemførelsen af Gambinos plan -
- at dræbe en mand, som han har kendt i årtier.
- Hej, Frank. - Vito.
- Det er Charlie Luciano. - Hyggeligt at møde dig.
Og en af hans bandes oprindelige medlemmer.
Den 2. maj 1957 -
- beordrer Genovese lejemorder Vinni "The Chin" Gigante til -
- at dræbe Frank Costello.
DEN 2. MAJ 1957
I maj 1957 bliver Frank Costello skudt i hovedet ...
... og efterladt til sin egen død.
Selv om skuddet affyres på klos hold -
- overlever Costello mirakuløst.
Hej, Frank.
Er du kommet for at afslutte det, som du har begyndt?
Det behøver ikke være sådan. Du kan trække dig tilbage.
Ingen kommer efter dig. Det skal jeg nok sørge for.
- Jeg vil ikke forlade Charlie. - Han har ikke brug for dig længere.
Kommissionen har fået nok af dig. Sådan er det bare blevet.
- Jeg beklager det her ... - Hold kæft, Vito.
Selv om han er såret og sårbar nægter Frank Costello at trække sig.
Efter at være kommet sig efter mordforsøget -
- kontakter han den af New York-bosserne -
- som han tror vil være loyal: Albert Anastasia.
Vito stopper ikke, før jeg er død. Jeg må vide, om du støtter mig.
Det gør jeg. Så længe du støtter mig.
Anastasia var imod, at Genovese ville dræbe Costello.
Så de indgik en aftale.
Costello og Anastasia allierer sig for at beskytte Luciano-familien.
Anastasias ambitiøse underboss, Carlo Gambino -
- og Vito Genovese går videre med deres egen plan.
Han må være skrækslagen. Han var bange allerede før.
- Og Charlie? - Til helvede med ham.
Ingen tager sig af, hvad han siger.
Han har et par loyale folk. Såsom Anastasia.
Charlie giver Albert grønt lys.
De ældre gik op i loyalitet og i ikke at vende sine venner ryggen.
Den nye generation holdt sig ikke tilbage for at dræbe nogen.
Ja, det er fint.
Værsgo. Tak.
- Hvordan har familien det? - Fint.
- De irriterer mig ikke for meget. - Det forstår jeg. Jeg er også gift.
Fint nok. Bare slap af og lad mig arbejde.
- Undskyld mig et øjeblik. - Ja. Skynd dig tilbage.
Godt.
Vi behøver ikke at bekymre os om Anastasia.
Med Vito Genovese som partner -
- har Carlo Gambino elimineret sin families boss, Albert Anastasia.
Det er et af de frækkeste mafiamord nogensinde.
En af de fem familiers bosser er blevet skudt på højlys dag.
Albert Anastasia skulle klippes og barberes -
- og blev dræbt i barberstolen. Det skete meget offentligt.
Det var ikke et mord ude i en skov. Det skete midt i New York.
Det er derfor, det blev så kendt. Det var meget synligt.
Gambinos dristige plan har lønnet sig.
Ved at eliminere Anastasia er han gået fra mellemniveau ...
- ... til familieoverhoved. - Tillykke.
Således blev Gambino-familien født.
Carlo Gambino rykkede opad.
Genovese og Gambino besluttede at eliminere Anastasia.
Det banede vejen for dem begge.
Efter et mordforsøg og mordet på den eneste allierede i Kommissionen -
- gør Frank Costello det utænkelige.
Med "Lucky" Lucianos godkendelse -
- gør Costello en ende på sin 20-årige periode som boss.
Frank besøgte Kommissionen -
- og sagde, at han ville trække sig tilbage.
"Jeg vil ikke have noget med det at gøre."
Frank Costello trak sig tilbage fra mafiaen som en ældre politiker.
Han var den eneste dengang, som fik lov til at trække sig.
De stolede på ham, fordi han ikke angav ham -
- som forsøgte at dræbe ham.
20 år efter at have mistet sin position som fungerende boss -
- har Vito Genovese med vold overtaget magten i Luciano-familien.
Fjern den. Giv mig en anden.
Med Luciano i Italien og Costello ude af billedet -
- indkalder Genovese til et hemmeligt møde -
- for at informere om Genovese-familiens skabelse.
Om efteråret 1957 -
- inviterer Genovese gangstere fra hele landet til New York.
Vito Genovese indkaldte alle bosser til krisemøde -
- på en øde gård i Apalachin i New York.
Der var intet politi, og de kunne være i sikkerhed.
- Hej, Tommy. Hvordan går det? - Hvordan går det?
Hvad synes du om stedet? Det er som at være på ferie.
- Tillykke, Vito. - Tak.
Han gik bort.
Der er han. Godt at se dig igen.
Man mødes for at opdele, hvad Anastasia efterlod sig -
- og det Luciano ikke kan kontrollere fra Italien.
Skål for det. Tag en drink. Vi er her for at fejre.
- Tak, fordi I kom. - Bosserne havde store egoer.
De betragtede sig selv som alfahanner og ledere -
- og de havde selvtillid.
Hvordan går det? Hvad laver du?
Genoveses dyre fest til sin egen ære -
- lokker over 100 store mafiapersonligheder til.
Men mødet tiltrækker ikke kun mafiaens opmærksomhed.
Det, der skulle være en fest, ender snart i en katastrofe.
Om efteråret i 1957 indkalder Vito Genovese de mægtigste gangstere -
- til et møde på en afsides sted i staten New York -
- for at fastslå sin status som mafiaens boss.
Hvordan går det? Tak, fordi I kom.
Men mødet går ikke ubemærket hen.
En betjent lagde mærke til -
- at mange fremmede tjekkede ind på et motel.
Mange store limousiner kørte ind i byen -
- og ud til den her gård.
Han besluttede at undersøge sagen nærmere.
Han tilkaldte forstærkninger for at omringe gårdspladsen.
Politiet! Forsvind! Der er politi derude!
Pis.
Stå stille!
Der var mafiabosser og håndlangere. 70 personer forsøgte at stikke af.
Nogle af dem blev anholdt og sigtet senere hen.
Mafiaen havnede på avisforsiderne. Det var forfærdeligt.
FORBRYDERKONGER ANHOLDT
20 gangstere anholdes og sigtes for hindring af rettens gang -
- hvilket skabte overskrifter i hele ladet.
Tiltalen blev senere frafaldet -
- men mødet, som skulle bevise hans dominans -
- blev meget pinligt for Genovese.
Gangstere begår fejl. Spørgsmålet er, om de kan overleve dem.
Vito Genovese begik den fejl at tiltrække opmærksomhed -
- og det bidrog til at mindske hans indflydelse.
For Luciano er det mislykkede møde endnu et af Genoveses fiaskoer.
De uberegnelige bosser truer med at ødelægge det, Luciano har skabt.
Luciano mente, at Genovese havde vanæret mafiaen.
Han ville af med Genovese.
Luciano vil få hjælp fra en uventet gæst:
Genoveses nærmeste allierede, Carlo Gambino.
Efter Apalachin-fejlen ser Gambino en mulighed for -
- at udnytte Genoveses fiasko til sin fordel.
Der må ske nogle forandringer.
- Hvad vil du gøre? - Få ham spærret inde for livet.
Sætte ham i et bur, hvor han hører hjemme.
Luciano forstår, at han samarbejder med en mesterstrateg.
Han har set Gambino stige i mafiaens grader -
- med alle midler, ligesom Luciano selv gjorde.
Nu vil gangsteren gennemføre sit sidste træk.
Luciano har al grund til at skille sig af med Vito Genovese.
Men hvis han gør dette -
- så giver han Gambino kontrollen over den amerikanske mafia.
"Lucky" Luciano må afgøre, om Vito Genoveses fravær -
- er værd at overgive magten over mafiaen til Carlo Gambino.
I årevis har Carlo Gambino været Lucianos bitre rival.
Han arrangerede mordene på to af hans allierede:
Willie Moretti og Albert Anastasia.
Han beordrede det mislykkede mordforsøg -
- på en af Lucianos nærmeste venner, Frank Costello.
Men Luciano respekterer Gambinos frygtløse taktik.
Costello var klog, og Genovese var hensynsløs.
Men Gambino var begge dele ligesom Luciano.
Genoveses tid som boss er på vej mod enden.
Gambino og Luciano planlægger, hvordan de slipper af med Genovese.
Udlandssamtale, New York.
DEN 7 JULI 1958
"Lucky" Luciano fik Vito Genovese fængslet ...
... ved anonymt at afsløre, at han solgte heroin i USA.
Vito Genovese dømmes for smugling og distribution af narkotika -
- og han idømmes 15 års fængsel.
NAPOLI I ITALIEN
Luciano har nu skaffet sig af med sin største rival -
- og lagt den organisation, som han har skabt, i Carlo Gambinos hænder.
Han er ifølge Luciano bedst egnet til at lede mafiaen.
Med Lucianos tilladelse bliver Gambino Kommissionens nye chef ...
... og han indleder en ny æra inden for den amerikanske mafia.
Luciano forbliver indflydelsesrig i underverdenen -
- og indleder et varigt forhold ...
- Godmorgen. - ... med danseren Igea Lissoni.
Luciano giftede sig aldrig.
Han havde ingen langvarige forhold -
- før han mødte Igea i Italien.
"Luckys" forhold til Igea -
- kan være det eneste nære forhold, han nogensinde havde.
Hans følelser var meget dybe.
Den 26. januar 1962 -
- tre år efter Igeas død ...
... og efter et ganske udsædvanligt liv -
- dør Charles Luciano af et hjerteanfald i Napoli som 64-årig.
Nyheden om mafiabossens død spredes hurtigt.
Hundredvis af mennesker i Napoli vil ære -
- den mand, som skabte den moderne mafia.
Efter næsten 16 år i eksil opfyldes Lucianos ønske endelig -
- om at få lov at vende tilbage til USA en sidste gang.
Jeg vil tale lidt om en stor mand og en kær ven.
Salvatore Lucania. Charlie Luciano. "Lucky".
Jeg kar kendt mange mennesker -
- men jeg har kun én gang stået over for sand storhed.
Det var, da jeg stod ved siden af "Lucky" Luciano.
"Lucky" Luciano arbejdede sig op fra bunden.
Da han blev boss, havde han vundet alles respekt.
Fra alle familierne fordi han havde arbejdet sig op -
- og kunne tjene penge til alle, holde alle i live -
- og tage sig af alles familier.
Lucianos død var slutningen på en æra.
En efter en gik hans oprindelige slæng over i historien.
Vito Genovese tilbragte resten af livet i fængsel -
- hvorfra han styrede sin familie frem til sin død i 1969.
Han ligger begravet 30 meter fra sin chef og største rival, Luciano.
Vito Genovese troede nok, at han var en ny "Lucky" Luciano.
Vito nåede ikke op på det niveau.
Frank Costello nød sit otium i fred og ro -
- og forblev indflydelsesrig i New Yorks mafia.
Frank Costello ønskede sig respekt.
Han stod med ét ben i underverdenen og det andet i den lovlydige verden.
Frank Costello blev kendt som den underverdenens premierminister.
I 1973 dør Costello i sit hjem på Manhattan.
Meyer Lansky trækker sig tilbage til Miami Beach resten af livet.
Hvis jeg var præsident, ville jeg udnævne Lansky -
- til udenrigs- og finansminister. Selv om han ikke kan have begge job.
Han ville få budgettet til at spille og løse problemerne i Mellemøsten.
Jeg siger ikke, at jeg er enig i alt det, Lansky har gjort -
- men jeg ville ikke have noget imod at have ham på min side.
Lansky dør i 1983 med kun 37.000 dollars i formue.
FBI tror, han har gemt over 300 millioner på hemmelige konti.
I over et halvt århundrede -
- arbejdede "Lucky" Luciano, Frank Costello, Meyer Lansky -
- "Bugsy" Siegel og Vito Genovese sammen -
- for at blive verdens mest succesrige forbrydere.
De gjorde kriminalitet til en multimillionindustri -
- og efterlod en arv, som for altid forandrede Amerika.
Mafiaen blev en vej til succes.
På sin egen måde var det den amerikanske drøm.
Man kommer til Amerika, arbejder hårdt og klogt -
- og belønnes med tiden med succes. Det er en vis hensynsløshed.
En villighed til at gøre, hvad end der kræves.
De overlever på deres snilde og list. De var karismatiske gangstere.
Det pudsige er al mytologien om Sicilien og den "gamle verden".
Mafiaen, som vi kender, er lige så amerikansk som jazz.
En blandet gruppe fyre, som gjorde forbrydelser til gode forretninger.
En gadebande, der blev til en sofistikeret organisation.
De infiltrerede forbundet, politikken og Hollywood.
Ingen anden organiseret gruppe havde samme greb om Amerika.
Fuldstændigt kriminelt, umoralsk, rædsomt og fuldstændigt mesterligt.
Tekster: Louise Tang www.sdimedia.com